2008 में शहीद भगत सिंह के जन्म शताब्दी समारोह में 1.43 करोड़ के गबन का मामला
पूर्व आईएएस स्वर्ण सिंह समेत 5 के खिलाफ चार्जशीट
2008में शहीद भगत सिंह के जन्म शताब्दी समारोह में हुए 1.43 करोड़ के गबन में जांच ईडी ने पूरी कर वीरवार को मोहाली के रहने वाले पूर्व आईएएस अफसर स्वर्ण सिंह, उनकी प|ी अमरजीत कौर समेत 5 के खिलाफ मनी लाॅन्ड्रिंग में चार्जशीट सेशन कोर्ट में पेश कर दी।
अदालत ने केस में अगली सुनवाई 8 मार्च को तय की है। ईडी ने एडवोकेट बलराम शक्ति के जरिए 38 पेज की चार्जशीट पेश की। चार्जशीट में जांच के दौरान जुटाए गए 333 डॉक्यूमेंट्स लगाए गए हैं। चार्जशीट में उक्त दंपति के अलावा फरीदाबाद की जीएम एंटरटेनमेंट कंपनी के पार्टनर संजय गैहरां, विकास मेहरा और चंडीगढ़ की प्रोफेशनल स्टेज मैनेजमेंट कंपनी के मालिक सतबीर सिंह का नाम शामिल है। गौरतलब है होशियारपुर के गांव कितना के रहने वाले परविंदर सिंह की आरटीआई के जरिए यह गबन उजागर हुआ था। विजिलेंस ने मार्च 2011 को केस दर्ज किया गया था। ईडी ने दो साल पहले पूरे मामले पर संज्ञान लेते जॉइंट डायरेक्ट डॉ. गिरीश बाली की सुपरविजन में असिस्टेंट डायरेक्टर अजय सिंह ने जांच शुरू की थी।
ईडी ने जांच में पाया था कि स्वर्ण सिंह ने गबन के पैसे से अमृतसर में स्वर्ण सिंह के अजीत एंक्लेव स्थित कोठी नंबर 43 खरीदी थी। जिसे ईडी के केस में अटैच कर लिया था। कोठी की कीमत 67,28000 रुपए है। वहीं, उनकी 20 लाख की एफडी और दोनों के बैंक खातों में जमा करीब 10 लाख रुपए जब्त किए गए हैं। स्वर्ण सिंह जालंधर के पूर्व डिविजनल कमिश्नर रह चुके हैं।
स्वर्ण सिंह
कार्यक्रम में पॉप सिंगर दलेर मेहंदी के नाम पर 5 लाख, सिंगर उदित नारायण के नाम पर 12 लाख, संगीतकार उत्तम सिंह के नाम पर 20 लाख और साधना सरगम के नाम पर 10 लाख का बिल काटा गया था, लेकिन उन्हें एक-एक लाख रुपए ही दिए गए थे। अभिनेता शेखर सुमन को ढाई लाख दिए गए, मगर उनके नाम पर नौ लाख का बिल काटा गया था। बॉलीवुड कलाकार प्रेम चोपड़ा तो शहीद के नाम पर फ्री में आए थे। समारोह को लेकर कुर्सी और अन्य सामान की कोटेशन फर्जी निकली थी।
bho_Deva bho_Deva hin_Deva hin_Deva hin_Deva mai_Deva hin_Deva